देवाच्या अभिवचनांवर विचार करताना, नेमक्या कोणत्या गोष्टी त्याच्या मनात होत्या? बायबल आपल्याला सांगतं: “मोशे प्रौढ झाल्यावर त्याने आपणास फारोच्या कन्येचा पुत्र म्हणवण्याचे विश्‍वासाने नाकारले; पापाचे क्षणिक सुख भोगणे यापेक्षा देवाच्या लोकांबरोबर दुःख सोसणे हे त्याने पसंत करून घेतले; ख्रिस्ताप्रीत्यर्थ विटंबना सोसणे ही मिसर देशातील धनसंचयापेक्षा अधिक मोठी संपत्ती आहे असे त्याने गणले; कारण त्याची दृष्टी प्रतिफळावर होती. ” — इब्री ११: २४ - २६. यहोवाच्या अभिवचनांवर विचार करत राहिल्यामुळे मोशेला कसा फायदा झाला?